                                                          dom
          det forbydes offentligt at gengive navn, stilling eller bopæl eller på anden måde offentliggøre identitet.
afsagt den 23. november 2015 af østre landsrets 7. afdeling
(landsdommerne karen hald, finn morten andersen og birgitte hersbøll (kst.)).
7. afd. nr. b-1023-15:
a
(advokat claus allan bonnez, besk.)
mod
region hovedstaden
(tidl. region sjælland)
(advokat john petersen)
roskilde rets dom af 1. april 2015 (bs 6a-1996/2013) er anket af a med påstand som for
byretten om, at region hovedstaden skal betale ham 200.000 kr. i godtgørelse, subsidiært et
mindre beløb efter rettens skøn.
indstævnte, region hovedstaden (tidl. region sjælland), har nedlagt endelig påstand om
stadfæstelse.
sagen er i medfør af retsplejelovens § 387, stk. 1, nr. 1, og nr. 3, afgjort uden mundtlig hoved-
forhandling. parterne har indleveret skriftlige procedureindlæg.
parternes anbringender
parterne har i deres skriftlige procedureindlæg i det væsentlige gjort de samme anbringender
gældende som for byretten.
landsrettens begrundelse og resultat
for så vidt angår tvangsfikseringen med bælte i perioden fra den 3. august 2013 kl. ca. 13.30
til den 5. august 2013 kl. ca. 12.00 tiltræder landsretten det, der er anført af det psykiatriske
patientklagenævn, om, at det forhold, at a 4 dage forinden tvangsfikseringen den 3. august
2013 havde overfaldet en medpatient, ikke dokumenterer en sådan nærliggende fare, at betin-
gelserne for tvangsfiksering med bælte den 3. august 2013 kan anses for opfyldt. det, der er
anført af byretten, om, at a er diagnosticeret som sindssyg og udsætter andres liv for en ved-
varende og overhængende fare, at han havde røget hash, og at han ikke havde taget den
                                              - 2 -
samlede daglige dosis medicin, er ikke i sig selv dokumentation for en sådan nærliggende
fare, at en tvangsfiksering med bælte måtte anses for nødvendig. landsretten finder derfor, at
a er berettiget til godtgørelse også for denne ikke kortvarige periode.
af de grunde, der er anført i afgørelsen fra det psykiatriske patientklagenævn, tiltrædes det,
at betingelserne i psykiatrilovens dagældende § 14, stk. 2, for tvangsfiksering med bælte i
perioden fra den 17. august 2013 kl. 07.55 til den 2. september 2013 ikke var opfyldt.
som følge heraf har a krav på godtgørelse efter erstatningsansvarslovens § 26 sammenholdt
med artikel 13 og 41 i den europæiske menneskerettighedskonvention for tvangsfiksering
med bælte i perioden fra den 3. august 2013 kl. ca. 13.30 til den 5. august 2013 kl. ca. 12.00
og i perioden fra den 17. august 2013 kl. 07.55 til den 2. september 2013.
landsretten finder godtgørelsen passende fastsat til 25.000 kr.
med den anførte begrundelse stadfæster landsretten derfor byrettens dom.
ingen af parterne betaler sagsomkostninger til den anden part eller til statskassen.
                                   thi kendes for ret:
byrettens dom stadfæstes.
ingen af parterne betaler sagsomkostninger til den anden part eller til statskassen.
